b'\n_START_ARTICLE_\nBirkir Bjarnason\n_START_SECTION_\nViking FK\n_START_PARAGRAPH_\nBirkir se nogometom po\xc4\x8deo baviti u ranom djetinjstvu, pa je tako igrao u juniorskoj mom\xc4\x8dadi svog mjesnog kluba. Obitelj mu se 1999. preselila u Norve\xc5\xa1ku, gdje je u ljeto 2005. zaigrao za Viking FK iz Stavangera. Svoj prvi seniorski pogodak, ujednio i prvi za Viking, zabio je 2006. godine na susretu protiv HamKama iz grada  Hamara. Od tada je po\xc4\x8deo redovito nastupati u prvoj postavi mom\xc4\x8dadi, koja je pomogla izbje\xc4\x87i pad u ni\xc5\xbei liga\xc5\xa1ki rang, a 2007. su pod vodstvom njema\xc4\x8dkog trenera Uwea R\xc3\xb6slera bili tre\xc4\x87i._NEWLINE_Po\xc4\x8detkom 2008. odlazi na posudbu u novope\xc4\x8denog prvoliga\xc5\xa1a FK Bod\xc3\xb8/Glimt, u kojem je dotad igrao svoju najbolju igra\xc4\x8dku sezonu. Na kraju igra\xc4\x8dke sezone mom\xc4\x8dad Glimta zavr\xc5\xa1ila e 4. u Norve\xc5\xa1koj prvoj ligi. Njegovu dobru igru zapazili su treneri iz klubova Serie A. Tako mu je Reggina ponudila vi\xc5\xa1egodi\xc5\xa1nji ugovor u sije\xc4\x8dnju 2008., ali je Bjarnason to odbio i ostao u Vikingu do po\xc4\x8detka 2012._NEWLINE_Za Viking je ostvario vi\xc5\xa1e od 100 nastupa u norve\xc5\xa1koj Tippeligaen i pritom zabio 16 pogodaka.\n_START_SECTION_\nStandard Li\xc3\xa8ge\n_START_PARAGRAPH_\n12. sije\xc4\x8dnja 2012. slu\xc5\xbebeno je potvr\xc4\x91eno da \xc4\x87e Birkir Bjarnason potpisati za beligijskog prvoliga\xc5\xa1a Standarda iz Li\xc3\xa8gea na petogodi\xc5\xa1nji ugovor._NEWLINE_Za Standard je odigrao 16 utakmica u belgijskoj Pro ligi, najvi\xc5\xa1oj nogometnoj ligi u Belgiji.\n_START_SECTION_\nPescara\n_START_PARAGRAPH_\nKrajem nogometne sezone 2011./12., u srpnju 2012., pridru\xc5\xbeio se Pescari, tako\xc4\x91er novope\xc4\x8denom prvoliga\xc5\xa1u, na jednogodi\xc5\xa1nju posudbu. Prvi zgoditak za mom\xc4\x8dad Pescare zabio je u porazu od Napolija 5:1. Budu\xc4\x87i da je Pescara krajem sezone ponovno trebala biti vra\xc4\x87ena u Serie B, Bjarnason je rekao kako ne mo\xc5\xbee igrati u talijanskoj drugoj ligi, te je na dvije godine produ\xc5\xbeio ugovor s  Li\xc3\xa8geom, iako je bio nesiguran oko igranja u sezoni 2013./14._NEWLINE_Unato\xc4\x8d odlasku, Pescara ga je nakratko uzela u posudbu sredinom 2013., kako bi ga uspjela prodati za vi\xc5\xa1u cijenu njema\xc4\x8dkim, engleskim i drugim talijanskim prvoliga\xc5\xa1ima.\n_START_SECTION_\nSampdoria\n_START_PARAGRAPH_\n2. rujna 2013. potvr\xc4\x91eno je da \xc4\x87e Birkir Bjarnason prije\xc4\x87i u Sampdoriju, \xc4\x8dlana Serie A. Za Sampdoriju je tijekom 2013./14. odigrao 14 utakmica u presti\xc5\xbenoj Serie A.\n_START_SECTION_\nPescara\n_START_PARAGRAPH_\n20. lipnja 2014. objavljeno je da \xc4\x87e Bjarnason ponovno potpisati za Pescaru 1. srpnja 2014., nakon \xc5\xa1to je postignut dogovor sa \xc4\x8dlanovima uprave Sampdorije. Zbog ste\xc4\x8denog iskustva igranja u Italiji, postavljen je za kapetana mom\xc4\x8dadi u sezoni 2014./15._NEWLINE_Zabio je 12 pogodaka u 38 utakmica Serie B i time pomogao Pescari da osvojio sedmo mjesto i omogu\xc4\x87i izlu\xc4\x8dni turnir za Serie A. Pod njegovim vodstvom Pescara je sa 2.1 pobijedila Perugiju iz istoimenog grada i time se plasirali u poluzavr\xc5\xa1nicu kvalifikacija za Serie A. Nakon pobjede nad Vicenzom 3:2 u poluzavr\xc5\xa1nici, Pescara se plasirala u zavr\xc5\xa1nic koja se odigrala 2. lipnja 2015. protiv Bologne. Zbog boljih rezultat u Serie B i izlu\xc4\x8dnom turniru, Bologne je i sa izjedna\xc4\x8denih 1:1 pre\xc5\xa1la u presti\xc5\xbenu Serie A._NEWLINE_27. lipnja 2015., Pescara je objavila da \xc4\x87e prihvatiti milijun eura koliko je nudio Torino za Birkira, ali budu\xc4\x87i da je ponuda pristigla u srpnju Bjarnason ju je odbio.'